張活海

張活海，係香港裁縫，六十年代嘅西裝大王，曾經響中環德己立街開西裝鋪。亦係香港張氏宗親會首長、冬聲冬泳團團長。

生平 
張活海響廣東梅縣虹橋頭張屋出世，客家人，少年時期曾經到廣州好幾間裁縫店做徒弟仔。

20歲嗰陣落香港，無耐到中環德己立街開咗一間屬於自己嘅西裝鋪，鋪頭名叫「張活海」。由於鋪頭係賣當時美國荷里活最新款嘅西裝，深受影視界人物歡迎。後嚟生意越做越大，成為香港三十至六十年代出名嘅西裝裁縫。張活海後嚟仲同唔少荷里活明星合作，被稱為Tailor King。

響七十年代開始，由於工廠製作、又便又快嘅衣服出現，開始衝擊住好似「張活海」呢啲老牌人手製西裝鋪頭，所以生意越做越細。

私生活 
張活海有兩房太太，其中一房係潘玉瑤，惠陽人，生咗十個仔女，三個早夭，只有七個仔女存活落嚟。大女係香港消費者委員會首任總幹事張綠萍，細仔係香港樂壇知名歌手張國榮。

張活海另外響出面有兩個小妾。同時佢亦長期響酒店同唔同社交名媛約會。

當時張活海響中環嘅鋪頭有兩層，上層係工廠，下層係自住嘅。

攷 

梅州人
香港客家人